Winged Cobras/hu

A Szárnyas Kobrák eredetét homály fedi: egyes varázslók és történetírók szerint a sárkányokkal egy idősek, sőt, valaha maguk is sárkányok voltak, de az idő múlásával változásokon estek át, így lábaik elcsökevényesedtek és megrekedtek a zöld sárkányok fejlődésének szintjén, tehát se tűzokádásra, se savköpésre nem képesek, egyedül egyfajta méregmirigyek fejlődtek ki az ínyükben a két, meghosszabbodott szemfoguk alatt. Mérgük halálos, bármilyen szervezetbe bejutva egyenesen a sejtek pusztulását idézik elő, és ha egy órán belül nem kezelik le, akkor az áldozat halálával végződik. Persze, ez csak akkor igaz, ha ugyanakkora vagy nagyobb a Szárnyas Kobránál a megmérgezett célszemély, ha kisebb, a méreg pillanatok alatt végez vele. Emellett velük született mágikus képességeket is tudnak alkalmazni, többek között a telepátiát, átalakulást és a hipnózist. Ezek a mágikus képességeik a vadászatban és a rejtőzködésben segíti őket, senki sem tudja, hogy ezt az első Szárnyas Kobrák sajátították el, amelyet gyermekeik természetes úton örökölték, vagy pedig mindegyikükben már eleve ott vannak ezek a mágikus képességek. Ezen mágikus képességek Profán, Sötét Mágiának minősülnek. Mivel hüllők, a vámpírok és vérlények által terjesztett kórság rájuk nézve hatástalan, illetve sok járványra és méregre immunisak, vagy erősen ellenállóak.

Ezek az óriási fenevadak felnőttkorukban elérik a húsz méter hosszúságot is, testük átmérője négy méter, szárnyfesztávjuk pedig akár negyvenméteres is lehet. Szárnyaik a wywernekhez és sárkányokhoz hasonlatos, pikkelyes bőrszárnyakkal rendelkeznek és akár órákon át képesek a levegőben maradni. Külsőleg, szárnyukat és az esetleges egyéb testi elváltozásokat leszámítva, megegyeznek egy király kobrával. Szaporodásuk is hasonló az előbb említett hüllőjével, ám az utódok megszületése előtt az anya Szárnyas Kobra egy általa elejtett élőlény tetemébe juttatja lágyhéjú tojásait, és addig őrködik a tetem felett, míg az újszülött, másfél méteres utódai ki nem kelnek a bomló tetemből, amit születésük után fel is falnak. Egyszerre tíz, tizenöt Szárnyas Kobra ivadék jön világra, egyelőre szárnyak nélkül, ám rendelkeznek mérgükkel, telepatikus és hipnotikus mágikus képességeikkel, noha még fejletlen formában. Tizenöt évig tart, mire elérik a felnőttkort jelentő méreteiket (húsz méteres hossz és négy méteres átmérő) és még tíz évre van szükségük, hogy szárnyuk teljesen kifejlődjön. Ugyan inkább mérgükkel ölnek, de szorításuk is épp úgy halálos tud lenni, ha valamire (vagy valakire) rácsavarodnak. Étvágyuk jóformán kielégítetlen, számos történetíró feljegyzéseiben olvasható, hogy akár egész falvakat képesek elnyelni. Ez utóbbi nem igaz: egyrészt, mert Szárnyas Kobrát ritkábban lehet látni, mint magukat a sárkányokat, másrészt, pedig ha táplálkoznak, azt csakis diszkréten teszik és ritkán támadják meg a civilizált fajok területét. Ennek egyik oka a Szárnyas Kobrák fejlett intelligenciájából ered, amellyel már születésükkor rendelkeznek és a másik, amelyet szégyellnek beismerni, fajuk csekély létszáma. A Szárnyas Kobrák eredendően nem keresik egymás társaságát, ha találkoznak, akkor, ha ellenkező neműek, közösülnek, ha azonosak, akkor megpróbálják megenni egymást.

Kevesen tudják, de valójában van a Szárnyas Kobráknak egy laza, hierarchikus rendszere: még az Óidők hajnalán, amikor feltételezik az első Szárnyas Kobrák megjelenését, egy fiatal, de felettébb törtető Szárnyas Kobra sorban felkereste fajtársait, majd legyőzve őket kikényszerítette, hogy szolgálják őt, vagy halállal lakolnak. Talán voltak ellenállók, de sokan beleegyeztek, hogy szolgálják az általuk Fekete Öregnek nevezett fajtársukat. Neve valószínűleg csak Fekete lehetett, teljes nevét az évek folyamán szerezhette. A Szárnyas Kobrák felettébb hosszú életűek (ötszáz évnél idősebb egyedek is lehetnek), bizonyíték pedig a Fekete Öreg megléte, bár ezt sokan cáfolják, de erre a Szárnyas Kobrák állítása szerint mindegyikük, akik a Fekete Öreggel találkoztak, bármikor képesek vele újra felvenni a kapcsolatot telepatikus úton. Ez valójában csak részben igaz, ugyanis a Szárnyas Kobrák mindenkivel képesek telepatikus kapcsolatot létrehozni, de nagy távolságokban csupán azokkal, akiket személyesen jól ismernek és olykor intim kapcsolatba is kerültek egymással. A Fekete Öreg ugyan nem mindig az intim kapcsolati elmélyítést választja, olykor a győzelemmel kivívott kölcsönös megbecsüléssel is ugyanezt a hatást érheti el. A Fekete Öreg, hogy a telepatikus kapcsolat mindig erős maradjon, rendszeres időközökként elvárja, hogy újra találkozzon egy-egy Szárnyas Kobrával. Így lehet arra spekulálni, hogy több Fekete Öreg is van, olykor gyermekei az előzőnek, vagy egyszerűen csak nevét öröklő utódról van szó, de a lényeg az, hogy a Fekete Öreg örvend a legnagyobb tisztségnek, amellyel a Szárnyas Kobrák iránta fejeznek ki. Olykor más Szárnyas Kobrák is kifejezetten nagy népszerűségre tesznek szert és maguk is képesek több, telepatikus kapcsolatot kiépíteni fajtársaikkal, de egyikük sem vetekedik a Fekete Öreg kapcsolatrendszerével. A Szárnyas Kobrák különböző színben pompáznak, noha a leggyakoribb a zöldes fekete szín, nevüket egy-egy tulajdonságukról, vagy testük színéről kapják, nem bonyolódnak bele a kacifántosabb nevekbe, így olykor megesik, hogy több Szárnyas Kobra is ugyanazt a nevet használja (kivéve a Fekete Öreg nevet, abból kizárólag csak egy létezik). A Szárnyas Kobrák másik két fontos tulajdonsága a hipnózis és az átalakulás mágikus képessége. Az előbbi roppant egyszerű: bizonyos célszemélyek gondolataiba beférkőznek, és saját akaratukat erőltetik rájuk, amelynek hatásai okozhatnak ájulást, agykontrollt, fals gondolatok vagy emlékek betáplálását. Természetesen minél erősebb mágiahasználó egy adott Szárnyas Kobra, annál erősebb hatást fejthet ki, de csupán azok ellen hatásosak, akiknél okosabbak (magasabb intelligenciával rendelkeznek) vagy mágikus erejük meghaladja a hipnotizált személyét, tehát egy tapasztalt, varázsló kasztú Szárnyas Kobra nagyobb eséllyel hipnotizál valakit, mint egy átlagos fajtársa. A másik ilyen képességük az átalakulás pedig saját testük korlátlan formázását jelenti. Természetesen meg vannak a hátrányai, mint például a tökéletes átalakulásért mindenképpen ismerniük kell azt a fajt, akivé átalakulni kívánnak és az ismeretséget a legapróbb részletig ki kell terjeszteniük: tehát kívülről, belülről, fizikális és mentális képességeit ismerniük kell az adott fajnak. A Szárnyas Kobrák csakis náluk kisebb fajúakká válhatnak, ugyanis csupán a testük tömegének csökkentését engedhetik meg maguknak és úgy, hogy színtiszta energiává alakítják a felesleget, amiből képesek az új testük megformálására. Ez roppant hosszú és időigényes procedúra, egy átlagos Szárnyas Kobrának egy hétbe telik, mire tökéletesen felvesz választott fajnak a testét, míg egy nem túlságosan tapasztalt (1-5. szintű) varázsló kasztúnak egy teljes napjába telik. Az igazán tapasztalt varázshasználó Szárnyas Kobrák már pillanatok alatt alakulhatnak bármivé, amivé csak akarnak. A visszaalakulás viszont roppant gyorsan történik, ugyanis a Szárnyas Kobrának folyamatosan fent kell tartania a varázslatát, ám amint megszakítja, az energia egyből felszabadul és a Szárnyas Kobra újra régi alakjában „tündököl”. Mivel saját tömegét használja fel a Szárnyas Kobra, így nem fárad ki túlságosan a varázslattól és annak fenntartása mellett ugyanúgy használhat más varázslatokat is, ám sokkal jobban kifárad, mintha eredeti alakjában varázsolna.

A Szárnyas Kobrák a sárkányok vallását tisztelik, mindössze ők a csillagokban sokkal többet vélnek látni rokonaiknál: szerintük nincsen minden előre elrendelve, sőt, hisznek abban, hogy az égen is lebeg a csillagok között egy Szárnyas Kobra, általuk csak Ős Öregnek nevezett, aki az általa neki tetszőket a maga oldalára veszi, és a Szárnyas Kobrák hitványabb ellenségeinek, és a hitszegő Szárnyas Kobrák lelkét egészben elnyeli.

A Szárnyas Kobrák nagyon ritkán mutatkoznak valódi alakjukban és sosem vetemednek arra, hogy egy sűrűn lakott település fölött keringjenek. Épp ezért mindig egy, általuk választott fajnak a bőrében közlekednek, és ugyan nem beszélik alapjául még a közös nyelvet sem (érdekes módon anyanyelvük a gyíkemberek nyelvének egy archaikusabb formája), de a lemásolt fajuk nyelvét tökéletesen megértik és beszélik is.

Attribútumok (FRPG)
Engedélyezett jellem: bármelyik, kivéve a Jó

Nem-engedélyezett másodlagos fajok: Vámpír, Likantróp